ועדת החינוך, התרבות והספורט, כנסת 17, פרוטוקול מספר 177, 2007-03-20 13:45

מיכאל מלכיאור: אני פותח את ישיבת ועדת החינוך, התרבות והספורט.

סילבן שלום: ניסיתי לתפוס את קובי הבר.

סילבן שלום: דיברתי אתו אתמול שלוש פעמים, דיברתי אתו הבוקר, סיכמנו, כינסתי את הוועדה אבל אומרים לי שאין סיכום.

סילבן שלום: אם זה כך, לשם מה אני צריך את האוצר?

סילבן שלום: אני יכול לבד להוריד שכר-לימוד, לבד להוריד תחבורה ציבורית, לבד להוריד את הכול.

סילבן שלום: לשם מה אני צריך את קובי הבר בשביל זה?

סילבן שלום: נשמע לך הגיוני שאני מדבר אתו כל כך הרבה פעמים כדי להגיע לסיכום והסיכום לא מתקבל?

סילבן שלום: אני יכול לעשות כל דבר בלי קובי הבר.

סילבן שלום: להוריד את כל הסעיפים האלה, יכולתי גם לבד.

סילבן שלום: הדבר היחידי שצריך שתהיה תמיכת ממשלה.

מיכאל מלכיאור: יש לך את מספר הטלפון שלו?

מיכאל מלכיאור: אפשר להתקשר אליו דרך המשרד.

מיכל צוק: אני אתקשר.

סילבן שלום: רביב מתנגד לזה אבל קובי בסופו של דבר הסכים.

סילבן שלום: אחרי שיחות ארוכות, סיכמתי עם קובי הבר.

סילבן שלום: בסוף הוא הסכים בתנאי אחד, שתאמר הוועדה שהסעיף הזה בהמשך יהיה בתיאום עם הממשלה.

סילבן שלום: לזה הסכמתי.

סילבן שלום: אני מוכן אפילו לומר תיאום מלא.

סילבן שלום: עכשיו היא אומרת לא.

סילבן שלום: הדבר היחידי המוסכם הוא שאתה תוריד ויהיה לך יותר קל לגייס.

סילבן שלום: אם זה כך, לשם מה אני צריך אתכם?

סילבן שלום: לשם מה דיברתי עם קובי הבר?

מיכל צוק: ביקשתי את המשרד שייצור אתנו קשר, אם זה אפשרי.

סילבן שלום: הוא נוסע בלילה.

מיכל צוק: אני לא אחראית על כך.

מיכל צוק: ביקשתי שישיגו אותו ושיעשו מאמץ להשיג אותו.

מיכאל מלכיאור: תאמרי לנו מה הסיכום.

יעל קינן-מרקוביץ: דיברתי עם רשות המיסים ועם מינהל הכנסות המדינה, ולא היה סיכום כזה.

סילבן שלום: אתכם לא היה סיכום.

סילבן שלום: הסיכום היה רק עם קובי הבר.

יעל קינן-מרקוביץ: לא ידוע לנו על הסיכום.

יעל קינן-מרקוביץ: ביררנו כרגע ולא ידוע לנו על כך שהגיעו להסכמות.

יעל קינן-מרקוביץ: אני יודעת את אותם דברים שנאמרו כאן.

סילבן שלום: הייתי צריך לדבר שלושה ימים עם קובי הבר כדי שאני אקבל החלטה שאני יכול לקבל אותה לבד, להוריד את כל הסעיפים.

סילבן שלום: אם כן, למה אתם מסכימים?

סילבן שלום: אני רוצה להבין למה הסכמתם.

מיכל צוק: אין הסכמה לכך שהממשלה תתמוך בחוק.

מיכל צוק: ההסכמה הייתה שיעבירו את הצעת החוק בכפוף לזה שיש הורדת סעיפים - או שני הסעיפים שעניינם שכר הלימוד והתחבורה הציבורית, כל הדברים שבעצם יש להם השלכות תקציביות ניכרות - למעט הנושא של חצי נקודת זיכוי.

מיכל צוק: בהקשר לזה נאמר שזה יהיה בכפוף לכך שהמציעים יאמרו גם לפרוטוקול כאן וגם לפרוטוקול במליאה, שהנוסח של הסעיף הזה - המשך החקיקה בסעיף הזה ובסעיפים אחרים לגביהם יוגשו הסתייגויות הממשלה - ייעשה בתיאום.

מיכל צוק: אין הסכמה לכך שהממשלה תומכת בהצעת החוק.

מיכל צוק: הממשלה מתנגדת.

מיכאל מלכיאור: את שמעת אי פעם שמציע של חוק הסכים לשנות את כל הדברים, כופף את עצמו להמשך טיפול בתיאום מלא עם הממשלה והממשלה תתנגד?

סילבן שלום: רק בסעיף הזה.

סילבן שלום: בסעיפים אחרים זה לא הופיע.

מיכאל מלכיאור: שמעת פעם על דבר כזה?

מיכאל מלכיאור: בהיסטוריה יש דוגמה אחת לדבר כזה?

מיכל צוק: אני לא יכולה להתייחס להיסטוריה, אבל אני יודעת שזו הייתה ההסכמה.

סילבן שלום: על מה הסכמתי אתו?

סילבן שלום: מה הוא נתן לי בתמורה?

סילבן שלום: הרי הסכמה זה כאשר אחד נותן משהו והשני מקבל משהו.

סילבן שלום: מה קיבלתי מכם?

מיכאל מלכיאור: זה נשמע מטורף.

מיכל צוק: אלה היו ההסכמות עליהן אנחנו יודעים.

יעל קינן-מרקוביץ: אני יכולה לאשר שאין הסכמה.

יעל קינן-מרקוביץ: רשות המיסים, מינהל הכנסות המדינה, לא יודעים על ההסכמה.

מיכאל מלכיאור: דובר כאן על שר האוצר ולא על רשות זו או אחרת.

מיכאל מלכיאור: את מבינה שזה נשמע לנו מפתיע.

מיכל צוק: אני מבינה את סימני השאלה שאתם מציגים.

מרב ישראלי: נתקלתי באיזה דבר שלא הייתי בטוחה לגביו ואולי תוכל להסביר לי אותו.

מרב ישראלי: בסעיף 15(ב) נאמר ש"הסטודנט זכאי להיבחן בשני מועדים בהתאם לתוכנית הבחינות הרב-שנתית".

מרב ישראלי: לא ברור לי מה זה ורציתי לדעת אם אפשר להוריד את זה.

אלכס מילר: את נושא הבחינות אנחנו משאירים.

מרב ישראלי: אני מדברת על המלים " בהתאם לתוכנית הבחינות הרב-שנתית".

מרב ישראלי: מה זה אומר?

אלכס מילר: אני לא יודע.

מרב ישראלי: אני מורידה את זה כי לא הייתי בטוחה אם יש לזה משמעות כלשהי.

סילבן שלום: שוחחתי את קובי הבר.

סילבן שלום: אני מקווה שעכשיו לא תהיה תקלה.

מרב ישראלי: חבר הכנסת שלום, בסעיף 15(ב) אני מורידה את המלים "בהתאם לתוכנית הבחינות הרב-שנתית".

סילבן שלום: קובי חזר בו קצת אחורה, אבל לא עד הסף.

סילבן שלום: הוא אומר שאני לא יכול לומר תמיכת שרת החינוך.

סילבן שלום: הוא אומר שאין לו בעיה שיאמר שהממשלה עילגת, אבל אנחנו בסעיף הזה לא רואים עלות תקציבית.

סילבן שלום: לי אין בעיה עם זה.

מרב ישראלי: אם יש עלות תקציבית שהיא מעל 5 מיליון, ויש כאן עלות תקציבית כזאת.

סילבן שלום: אבל הוא אומר שהוא כאוצר לא רואה בזה עלות תקציבית.

מרב ישראלי: לא, זה לא כך.

יעל קינן-מרקוביץ: ברגע שיש עלות תקציבית של יותר מ-5 מיליון, אתה צריך לגייס את הכסף הזה.

סילבן שלום: אבל הוא לא רואה בזה את העניין.

מיכל צוק: אין תמיכה של הממשלה.

סילבן שלום: יש תמיכה בעניין הזה.

סילבן שלום: הוא לא יכול לומר תמיכת משרד החינוך, אבל הוא מביא את תמיכת משרד האוצר.

אלכס מילר: מבחינת האוצר זה סודר.

אלכס מילר: אתם מתנגדים לגמרי לחוק הזה, אפילו אם נעשה תיאום גם בוועדה?

אייל רק: אין התנגדות עקרונית.

אייל רק: השרה צריכה להביא את זה לא בהתרעה של שלוש שעות.

מיכאל מלכיאור: זאת לא התרעה של שלוש שעות.

מיכאל מלכיאור: קיבלנו את זה לפני שבוע.

אייל רק: אז הייתה כבר הצבעה לקריאה ראשונה.

מיכאל מלכיאור: והצבענו בעד.

אייל רק: נכון.

אייל רק: אני אומר מה הייתה עמדת הממשלה.

מיכאל מלכיאור: עמדת הממשלה הייתה בגלל הסעיף התקציבי.

מיכאל מלכיאור: החלתם דמי רישום על מוסדות לא מתוקצבים והממשלה התנגדה לזה, אבל למרות זאת הצבעתם על זה.

מיכאל מלכיאור: אני לא יכול לומר לך על דמי הרישום כי אני לא זוכר.

אייל רק: זאת רק דוגמה קטנה.

מיכאל מלכיאור: יש לנו טיפול בין הקריאה הראשונה לקריאה השנייה והשלישית.

מיכאל מלכיאור: רוב הדברים שדרשתם, כבר הכנסנו והורדנו.

סילבן שלום: חבל שהורדנו.

מיכאל מלכיאור: הדברים האחרונים, אם הם יהיו סבירים, אני בטוח שנוריד אותם בין הקריאה הראשונה לקריאה השנייה והשלישית.

אייל רק: כדי שהממשלה תוכל לתמוך בזה בקריאה הראשונה, השרה צריכה להביא את זה בפני ועדת השרים לענייני חקיקה ולומר איזה סעיף.

מיכאל מלכיאור: לא, היא לא צריכה להביא.

אייל רק: היא לא יכולה להביא עמדת ממשלה.

מיכאל מלכיאור: תאמר לשרה שבדברים הקטנים שנותרו נטפל בין הקריאה הראשונה לקריאה השנייה והשלישית.

מיכאל מלכיאור: כך עובדים.

סילבן שלום: תאמין לי שהיינו גמישים אתך עד הקריאה הראשונה ונהיה גמישים גם בהמשך במידה והדברים הם סבירים.

סילבן שלום: המטרה היא להעביר את זה כרגע ולא להעביר משהו שאי אפשר לחיות אתו.

סילבן שלום: גם כך עשינו לזה דיאטה מאוד רצינית.

סילבן שלום: תהיו קצת יותר פתוחים.

סילבן שלום: בכל מקרה יש לכם אפשרות בקריאה השנייה והשלישית, כי הרי עוד יהיו דיונים ארוכים.

סילבן שלום: עשינו דיונים לקראת קריאה ראשונה באופן שלא ראיתי עד כה.

אייל רק: הקושי הוא לקבל את ההחלטה בהתרעה כל כך קצרה.

סילבן שלום: אין מה לעשות כי מחר הכנסת יוצאת לפגרה.

מיכאל מלכיאור: זה לא בהתרעה כל כך קצרה כי ההחלטה התקבלה לפני שבוע.

אייל רק: אז הבנו שזה עולה לקריאה ראשונה.

סילבן שלום: תודיע שנעביר את זה בצורה נורמאלית.

סילבן שלום: הבטחה שלי.

סילבן שלום: דמי רישום זה לא הדבר הכי חשוב עבורי וזה לא הנושא המרכזי.

סילבן שלום: אנחנו נלך בהסכמות, כמו שהלכנו עד עכשיו.

סילבן שלום: כל הדברים שהורדנו היו כדי להגיע אתכם להסכמות.

מיכאל מלכיאור: אנחנו מפסיקים את הישיבה.

סילבן שלום: אם תאפשר לי, אני אמשיך לנהל אותה.

סילבן שלום: מה השורה התחתונה?

מיכל צוק: מה שדיברנו קודם.

קריאה: אני הבנתי שזה בא משר האוצר.

סילבן שלום: קובי הבר עושה דברו של שר האוצר.

יעל קינן-מרקוביץ: צריך להבהיר את מה שהובהר לי.

אלכס מילר: אני רוצה לשמוע מה תהיה מחר הודעת הממשלה.

סילבן שלום: אין תגובה מחר.

סילבן שלום: זו קריאה ראשונה.

מרב ישראלי: בכפוף לזה שכל הסעיפים התקציביים יורדים, נשאר נושא של חצי נקודת זיכוי.

מרב ישראלי: אתם תתחייבו לתיאום, כמו שננסח תיכף איזושהי הודעה שמוסכמת גם בהיבט המהותי לתיאום מלא, גם בהיבט של הנוסח וגם בהיבט של המהות.

מרב ישראלי: יש כאן תיאום לפחות בקריאה הזאת לגבי הנושא של חצי נקודת זיכוי.

יעל קינן-מרקוביץ: לגבי העלות, משרד האוצר שתק.

יעל קינן-מרקוביץ: אנחנו שותקים לגבי העלות.

מרב ישראלי: התיאום ייעשה לקראת הקריאה השנייה והשלישית.

מרב ישראלי: מבחינת הנוסח צריך להיות שיש התנגדות להצעה.

מרב ישראלי: ככלל, יש התנגדות להצעה, אבל ככל שהליכי החקיקה יתואמו עם משרד האוצר ובכפוף כמובן לכל הורדת הסעיפים התקציביים, משרד האוצר שותק לעניין העלות.

מרב ישראלי: השאלה מה אומרים המשרדים האחרים.

מיכל צוק: כמובן אין הסכמה למהות.

סילבן שלום: מבחינתם זה סעיף שלא יעבור.

סילבן שלום: אני מכיר את זה.

סילבן שלום: בראייה של משרד האוצר, אם יש תיאום אתם, סימן שהסעיף הזה לא קיים.

סילבן שלום: הוא כתוב אבל הוא לא קיים.

מרב ישראלי: זה פחות מטריד אותי כרגע.

סילבן שלום: אני יכול להוריד את זה לגמרי ולהעלות את זה בחזרה בקריאה שנייה.

סילבן שלום: הרי אף אחד לא עוצר אותי.

סילבן שלום: אני יכול להוריד את זה עכשיו ואז זה לא בתיאום מלא ולא בשום דבר.

סילבן שלום: אני רק רוצה שהדבר יהיה יותר מסודר.

סילבן שלום: הרי את הדבר הזה ידעתי גם קודם, את האפשרות הזאת.

סילבן שלום: אני יכול להוריד את הכול, להעביר את זה לקריאה ראשונה, אין 50, ואז אחר כך אני מחזיר את זה.

סילבן שלום: זה פחות טוב לכם.

איריס סניטקוב: לאור השינויים האלה, המועצה להשכלה גבוהה, בנוגע להצהרה על זכות להשכלה גבוהה שמשאירים לקראת קריאה שנייה ושלישית , לנו יש את החשש שתהיה לזה עלות תקציבית והוועדה לתכנון ותקצוב יתקצב מוסדות שאינם מתוקצבים כי עכשיו יש זכות לכל אזרח.

אלכס מילר: אנחנו נתאם את זה כך שזה לא יהיה.

איריס סניטקוב: אנחנו מבקשים לדחות את העלות התקציבית שאנחנו נותנים והאוצר התייחס לזה.

מיכל צוק: השאלה אם תהיו מוכנים לעשות תיאום מלא בנושא של הסדרת הזכות?

סילבן שלום: כן.

מיכל צוק: זה יהיה חלק מההודעה שלכם?

סילבן שלום: זה רק עם הסכמת הממשלה.

סילבן שלום: זה דבר שמוביל להסכמת ממשלה.

מיכאל מלכיאור: אני רוצה להעיר בנושא הזכות.

מיכאל מלכיאור: הבהרנו את הדברים בצורה מאוד חד משמעית, אבל גם אם הבהרנו את זה, לא יכולה להיות פרשנות אחרת.

מיכאל מלכיאור: אתם מקבלים כאן מעבר.

מיכאל מלכיאור: אף אחד לא פירש את זה כפי שאתם פירשתם אבל גם שינינו את הניסוח בעקבות זה.

מיכאל מלכיאור: אם יש הסכמה מעבר לזה, לתאם את הניסוח אתכם, את הניסוח הסופי, אני חושב שקיבלתם.

יעל קינן-מרקוביץ: אולי אפשר להבהיר את זה.

סילבן שלום: זה בתנאי שיש הסכמת ממשלה.

סילבן שלום: האם זה מוביל להסכמת ממשלה לגבי החוק?

סילבן שלום: אם אין הסכמה, לשם מה להוריד?

מרב ישראלי: כפי שהבנתי, ויכול להיות שהבנתי לא נכון, היו שתי בעיות.

מרב ישראלי: בעיה אחת היא הבעיה התקציבית שכאן אנחנו מנסים לפתור אותה, והבעיה השנייה הייתה העניין של הזכות שאתם פחדתם שזה ירחיב כאן בצורה קיצונית.

מרב ישראלי: המציעים הביעו את עמדתם ואמרו שזאת לא הכוונה שלהם.

מרב ישראלי: הכוונה היא לא להתחיל לבנות מאות מוסדות להשכלה גבוהה חדשים ולחייב.

מרב ישראלי: אם אנחנו בסעיף 3, במקום "בכפוף לחוק זה", שזו הייתה הכוונה, זה היה הניסוח שהועבר על-ידי ועד ראשי האוניברסיטאות, נכתוב "לפי הוראות חוק זה".

סילבן שלום: לזה צריכה להיות הסכמת ממשלה, כי אחרת אין טעם.

מרב ישראלי: השאלה אם הפקידים יכולים להביע את ההסכמה.

מיכל צוק: יש כאן הרבה הסתייגויות מכל מיני דברים.

מיכל צוק: אני חושבת שעדיין נגיע לקריאה שנייה ושלישית, ואני לא חושבת שנוכל ללכת להביא את הסכמת הממשלה.

מיכל צוק: זה נושא מורכב שידרוש כאן עבודת מטה.

מיכל צוק: אם באמת יהיה אפשר לכתוב "לפי" ולהשאיר את זה כמו שזה.

מיכאל מלכיאור: אם ממילא יש התנגדות, מה זה נותן לכם?

סילבן שלום: מה זה נותן לנו?

אייל רק: זה בהקשר של העלות התקציבית.

קריאה: האוצר לא מעלה את זה.

מרב ישראלי: בפירוט של העלות, הסעיף הזה שלא הוכנס.

סילבן שלום: אלכס, תסיים את זה כפי שזה ותעביר את זה כך.

סילבן שלום: נכניס את החצי הזה.

סילבן שלום: אין בזה עלות ולא צריך 50 אלא נוכל לבוא אחר כך.

יעל קינן-מרקוביץ: אני חוזרת להצעה שלכם שייאמר "לפי" ולא "בכפוף".

יעל קינן-מרקוביץ: אני חושבת שזה ייתן תחושה טובה לכולם.

סילבן שלום: בסדר.

סילבן שלום: השאלה אם אתה רוצה להשאיר את זה בתיאום מלא או שיהיה לנו יותר טוב להוריד את זה ואחר כך להחזיר את זה בלי תיאום מלא.

סילבן שלום: למה לנו להתחייב על התיאום המלא?

מרב ישראלי: אני מוכנה לעשות את זה אבל אני לא מתחייבת שזו תהיה העמדה של הלשכה המשפטית.

מרב ישראלי: אני צריכה לברר את זה.

מרב ישראלי: יש עמדה שאומרת שצריך להחזיר את זה לוועדת שרים כי שר האוצר זה לא ממשלה.

מרב ישראלי: זה בכפוף לבירור שלי.

סילבן שלום: שרת החינוך לא תיתן לזה יד.

סילבן שלום: היא חושבת שהיא הייתה צריכה את החוק הזה ואני שואל למה היא לא עשתה את זה עד היום.

קריאה: היא רוצה לקדם את זה.

קריאה: ראיתם את שיתוף הפעולה.

מיכאל מלכיאור: לא היה כאן שום רצון להגיע לדבר מוסכם והוגן אלא היה רצון לכופף בכל סעיף וסעיף.

מיכאל מלכיאור: זה מותר לכם, אבל אל תאמרו שהיה שיתוף פעולה.

מיכאל מלכיאור: אם משרד החינוך עומד על כך שהוא לא יתמוך מבלי שזה יבוא קודם לוועדת שרים, אני מציע שלא נסכים על תיאום.

מיכאל מלכיאור: אני לא מוכן יותר לדבר הזה.

מיכאל מלכיאור: אני חושב שצריך להוריד לא תיאום מלא ולא תיאום רגיל.

מיכאל מלכיאור: אנחנו יושבים כאן שעות על גבי שעות ועושים מאתנו צחוק.

מיכאל מלכיאור: אנחנו אומרים שבתיאום מלא נעבוד על זה ביושר, וראיתם שעשינו זאת לאורך כל הדרך, אם זה לא מקובל עליכם, לא נעשה שום תיאום אלא נחזיר את כל הדברים לקראת קריאה שנייה ושלישית.

מיכאל מלכיאור: לא תהיה עלות תקציבית, כי את הסעיף הזה אנחנו מורידים.

מיכאל מלכיאור: הבחירה שלכם, אבל עכשיו.

אייל רק: בכוונת שרת החינוך, אם היא הייתה מקבלת התרעה של קצת יותר מ-4 שעות, להעלות את זה לשר המשפטים, ליושב-ראש ועדת השרים עם פירוט של כל הסעיפים בהם הגענו להסכמות ושאנחנו מסכימים, למעט נדמה לי שניים-שלושה סעיפים שהחלטתם להצביע עליהם בניגוד לעמדת הממשלה, שיכול להיות שגם בהם היא הייתה שוקלת את העמדה והייתה ממליצה לוועדת השרים לתמוך בהצעת החוק הזאת.

סילבן שלום: יש לה עוד 24 שעות עד מחר, אז זה עולה להצבעה בקריאה ראשונה.

מיכאל מלכיאור: יש לה עוד חודשיים עד ההצבעה בקריאה שנייה ושלישית.

אייל רק: אנחנו מדברים כרגע על הקריאה הראשונה.

סילבן שלום: מחר זה עולה למליאה, כך שיש לה 24 שעות.

מיכאל מלכיאור: יש לה זמן עד מחר בצהרים.

אייל רק: אני כבר יכול להצביע על הסעיפים שפוגעים לסטודנטים עליהם הצבעתם והם היו בניגוד לעמדת הממשלה.

אייל רק: השרה לא רוצה שיפגעו בסטודנטים.

סילבן שלום: הסעיפים האלה פוגעים בסטודנטים?

אייל רק: כן.

אייל רק: הדוגמה של זכות השהייה אוטומטית לשנתיים למשל שדיברנו עליה בישיבות הקודמות.

סילבן שלום: זה פוגע בסטודנטים?

אייל רק: כן.

אייל רק: למה היה איכפת למוסדות להשכלה גבוהה שתקבעו את זה?

אייל רק: הם יכולים לדרוש מהם אחרי כן להשלים את כל הלימודים שהם הפסידו, כאשר למשל השתנתה תוכנית הלימודים.

אייל רק: איריס ביררה בוועדה לתכנון ותקצוב והסתבר שמוסדות להשכלה גבוהה לא יקבלו כספים עבור אותם סטודנטים ויעכבו להם את התשלומים של מי שהפסיק ללמוד למשך שנתיים בלי אישור ובלי סיבה.

אייל רק: הדברים האלה נאמרו בישיבות הקודמות.

אייל רק: רצינו להגיע להסכמה על כל הצעת החוק.

מיכאל מלכיאור: אנחנו מדברים על קריאה ראשונה.

אייל רק: בסדר, אנחנו נעביר גם אז את העמדה.

אייל רק: ברור שיש דברים שאפשר לשפר לקראת הקריאה השנייה.

מיכאל מלכיאור: אתם תחליטו.

מיכאל מלכיאור: זה החוק שלכם.

אלכס מילר: אין כאן מה להחליט.

אלכס מילר: מראש אומרים לך לא.

אייל רק: אנחנו אומרים שצריך לתת לנו הזדמנות.

אלכס מילר: אין לך הזדמנות.

אלכס מילר: מחר היום האחרון.

אלכס מילר: אנחנו רוצים להעביר את זה בקריאה ראשונה.

אייל רק: לפחות משלשום או מאתמול.

סילבן שלום: לא ידעתם על כל הדברים האלה?

אייל רק: אנחנו ידענו שיש הצעת חוק שהצבעתם עליה בשבוע שעבר.

סילבן שלום: יכלה שרת החינוך ללכת לשר המשפטים כבר לפני שבוע.

סילבן שלום: כבר התחלנו בדיונים.

סילבן שלום: זה עבר בוועדה כבר לפני שבוע.

אלכס מילר: יש כאן שתי אופציות.

אלכס מילר: האופציה הראשונה – ואמרנו זאת – שאנחנו נדון לקראת קריאה שנייה ושלישית בכל הדברים אתם יש לכם בעיה.

אלכס מילר: נשב ונסגור אותם.

אלכס מילר: לא תהיה שום בעיה כי בסופו של דבר נפתור אותם.

אלכס מילר: האופציה הראשונה היא שאתם יכולים לומר עכשיו שאין בעיה, שנעבוד על הדברים האלה בקריאה השנייה והשלישית ומחר אתם לא מתנגדים.

אלכס מילר: האופציה השנייה היא שאנחנו מעבירים את החוק הזה עם ההתנגדות של שרת החינוך, ואני מצהיר שזו תהיה התנגדות של שרת החינוך ולהשלכות שיהיו לזה אנחנו כבר נדאג.

אלכס מילר: הציבור ידע שהחוק של זכויות הסטודנט עבר – ותאמין לי שהוא יעבור – ללא הסכמת שרת החינוך.

מרב ישראלי: אני לא חושבת שהוא הכתובת לזה.

אלכס מילר: לא, הוא הכתובת, כי הוא יחליט כאן.

אלכס מילר: הוא מייצג את שרת החינוך.

אלכס מילר: אם אתה תבהיר לשרת החינוך שכל דבר ניתן לשינוי ולא צריך ללכת ראש בראש.

אייל רק: היא לא יכולה לעבוד בהתרעה כזו קצרה בלי התייעצות עם המוסדות להשכלה גבוהה.

אלכס מילר: היא מקבלת את העמדה שלך בכל סעיף וסעיף.

אייל רק: היא צריכה לקבל גם את העמדות של המועצה להשכלה גבוהה שבראשה היא עומדת.

אלכס מילר: נציגת המועצה להשכלה נמצאת כאן.

אייל רק: היא לא קיבלה לפי הסעיפים שסוכמו מה מקובל על המוסדות, במה זה פוגע בחופש האקדמי וכולי.

אלכס מילר: לא יכול להיות שאתם לא מעבירים לה את האינפורמציה.

אייל רק: רציתי להבין את ההצעה הראשונה שלך שאתה מדבר על התיאום.

מיכאל מלכיאור: יש פה שתי המלצות.

מיכאל מלכיאור: אנחנו צריכים לקבל את ההחלטה עכשיו.

מיכאל מלכיאור: האפשרות הראשונה היא שאתם מסכימים ואנחנו נעשה זאת בתיאום מלא כאשר נוריד את "בכפוף" בהנחה שתהיה הסכמה תוך 24 שעות.

מיכאל מלכיאור: אני בטוח ששרת החינוך תשכנע את שר המשפטים ללכת על זה, מאחר שמדובר בקריאה ראשונה.

מיכאל מלכיאור: האפשרות השנייה היא שאתם לא מסכימים, ואז נוריד את התיאום המלא, נוריד את הסעיף התקציבי, אבל תדעו לכם שאתם פותחים חזית.

אייל רק: אתה מדבר על תיאום מלא עם הממשלה לקראת הקריאה השנייה?

סילבן שלום: לא כל החוק.

אייל רק: על מה אנחנו מדברים?

סילבן שלום: אנחנו מוכנים עכשיו להוריד את "בכפוף".

סילבן שלום: אין לי בעיה.

סילבן שלום: אתה יכול להביא הסכמת ממשלה לחוק?

אייל רק: אני אומר שאם זה בכפוף לתיאום מלא, אני אבדוק אם אפשר ששרת החינוך תמליץ בפני שר המשפטים.

מיכאל מלכיאור: אבל תאמר את זה עכשיו.

אייל רק: אני צריך להבין את ההצעה שאני מעביר.

מיכאל מלכיאור: ההצעה היא שיהיה תיאום מלא עם הממשלה לקראת קריאה שנייה ושלישית.

אייל רק: של כל הצעת החוק.

מיכאל מלכיאור: של כל הצעת החוק.

מיכאל מלכיאור: תיאום מלא.

סילבן שלום: זה אומר שאחרי כן הם יאמרו שסעיף מסוים לא מתאים להם.

מיכאל מלכיאור: אנחנו עבדנו בתיאום עד עכשיו.

מיכאל מלכיאור: התיאום יהיה מלא.

מיכאל מלכיאור: אם אתם לא בעד זה, נקבל החלטה אחרת.

מיכאל מלכיאור: אתם תחליטו אבל תחליטו עכשיו.

אייל רק: אני אבדוק את זה.

מרב ישראלי: לפי חוק יסוד משק המדינה הוועדה חייבת לקבוע עלות תקציבית.

סילבן שלום: האוצר אומר שאין.

יעל קינן-מרקוביץ: לא, הוא לא אומר.

יעל קינן-מרקוביץ: משרד האוצר שותק.

מרב ישראלי: החוק אומר שעל הוועדה לקבוע את העלות התקציבית.

מרב ישראלי: אם זה לא האוצר, אנחנו צריכים לעשות עלות תקציבית משלנו.

מרב ישראלי: אם הם יהיו מוכנים לומר שהממשלה מסכימה בשלב זה להעברת ההצעה בקריאה ראשונה, אם אייל יאמר שהם מוכנים להסכים לזה, אנחנו נעביר את זה.

סילבן שלום: אם היא מסכימה , אני לא צריך בכלל את העניין של ה-50.

מרב ישראלי: להעביר את זה רק בקריאה ראשונה.

סילבן שלום: אם הממשלה מסכימה, העלות היא לא רלוונטית.

סילבן שלום: אם היא מסכימה, היא מסכימה וזה נגמר.

מרב ישראלי: אין אפשרות אחרת.

יעל קינן-מרקוביץ: בעיקרון אנחנו מתנגדים להצעה, אבל בכפוף להורדת כל הסעיפים התקציביים, תיאום מהותי ונוסח של הליכי החקיקה, משרד האוצר לא נותן עלות משלו.

יעל קינן-מרקוביץ: זו ההסכמה.

יעל קינן-מרקוביץ: בעיקרון יש התנגדות להצעה, אבל ככל שיובאו הסעיפים התקציביים, יקודמו אתנו הליכי החקיקה ויתואם הנוסח, אז משרד האוצר שותק לעניין העלות ולא נותן עלות משלו.

סילבן שלום: אם אין הסכמת ממשלה, יש הסכמה כללית לגבי הנוסח שהציע היושב-ראש, נוריד את הסעיפים ונעשה את זה.

סילבן שלום: ואז לא יהיה תיאום אלא נעשה מה שאנחנו רוצים.

מרב ישראלי: בכל מקרה, אם אנחנו מחליטים, מה שיורד זה מה שעכשיו בסעיף 25.

מרב ישראלי: אז ההצעה מבחינת האוצר היא לא תקציבית.

מרב ישראלי: הכנתי נוסח כי הייתי בטוחה שיש הסכמה.

מרב ישראלי: שכר הלימוד והעלויות לסטודנטים ירד.

מרב ישראלי: מה שנשאר פה זאת רק חצי נקודת זיכוי שזה סעיף 25.

יעל קינן-מרקוביץ: כרגע הוא יורד?

מרב ישראלי: אם זה מה שיוחלט.

מרב ישראלי: נראה מה יאמר אייל.

מרב ישראלי: אם זה מה שיוחלט, הסעיף הזה ירד.

מרב ישראלי: אני אתקן בהתאם את דברי ההסבר.

מרב ישראלי: מבחינת האוצר, ההצעה היא לא תקציבית.

יעל קינן-מרקוביץ: הם שותקים.

מרב ישראלי: לא, אם אני מורידה את נקודת הזיכוי, אין עלות.

מיכל צוק: עלתה שאלה האם אנחנו יודעים ללכת ולהביא תמיכת ממשלה בכפוף להתחייבות המציעים לתאם את המשך החקיקה בתיאום מלא עם משרד האוצר, משרד המשפטים, משרד החינוך, עם הגורמים הרלוונטיים.

מיכאל מלכיאור: העוזר של שרת החינוך הודיע שהיא רוצה לדבר אתי ואני מחכה לטלפון.

סילבן שלום: לא משנה, עזוב, תורידי את הסעיפים ונגמור עם זה.

סילבן שלום: נצביע.

מרב ישראלי: בסעיף 25, יורד.

סילבן שלום: אנחנו חייבים להניח את זה ולפרסם את זה ברשומות.

אלכס מילר: מחר זה עולה להצבעה לקריאה ראשונה.

מרב ישראלי: מבחינת משרד האוצר, אפשר לעשות בכפוף לתיאום מלא עם משרד האוצר והגורמים הרלוונטיים.

אלכס מילר: אנחנו מצביעים על הרביזיה?

מרב ישראלי: קודם על הרביזיה.

אלכס מילר: מי בעד הרביזיה?

מרב ישראלי: הנושא נפתח מחדש ואנחנו מורידים את הסעיפים - מהנוסח שהיה קודם – של שכר לימוד, של תחבורה ציבורית ותיקוני מס הכנסה.

סילבן שלום: לפיכך אין עלות תקציבית.

מרב ישראלי: סעיף 25 נמחק מהנוסח שלפניכם.

מרב ישראלי: לפי משרד האוצר אין עלות תקציבית להצעה כפי שהיא כרגע וזה יפורסם.

אלכס מילר: מי בעד?

אלכס מילר: תודה רבה.